**Қайғымен күресуге арналған 3 қарапайым кеңес**

**екіншісі**

***“Қайғырғандар бақытты:***

***Құдай оларды жұбататын болады”***

***(Матай 5:4)***

№2 кеңес: Сеніміңізді нығайта беріңіз. Өзіңізге - Құдайдың сізді жақсы көретінін, Оның жүгінуге болатын пана екенін айтыңыз. Менің ойымша, өмірізде қиын уақыттарға, үлкен қайғыға тап болмағанша, біз Құдайдың рақымының өлшемін және Оның рақымының жеткілікті екенін біле алмас едік.

№3 кеңес: Мәңгілік туралы ойланыңыз. Сәбилер көкте ме? Иә. Бір күні бірге боламыз ба? Иә. Құдайдың Өзі менің көз жасымды сүртетін болады ма? Иә. Жаңа өсиеттің басты назары шынымен мәңгілікке бағытталған және сіз осы құнды шындықтарды ұстанған кезде, сіз ішіңіздегі үмітті мәңгілікке қалдырып, жұбаныш таба аласыз.

Исаның: “Қайғырғандар бақытты: Құдай оларды жұбататын болады” деген сөздерін есте сақтаңыз. Және бұл жұбаныш үш жерден келеді: Құдайдың Өзі, сізді жігерлендіретін отбасыңыз бен достарыңыз, және ешқашан да өтірік айтпайтын Киелі кітап.

Киелі кітапта оның балаларының өлімі “Иеміздің алдында қымбат” екені айтылған (Забур 115:15). Өмірімізде не болып жатқанына қарамастан, біз ешқашан Оның назарынан немесе қамқорлығынан тыс қалмаймыз.

Сіздің қайғы-қасіретіңіздің және жалғыздығыңыздың астында сізді ешқашанда тастап кетпейтін, сүйіспеншілікке толы Құдайдың берік қолы бар. Сонымен, егер өміріңізде сізге түсініксіз, мағынасыз болып көрінетін жағдайлар болғанда, қандай да бір жолмен, қалай болғанда да, шындық деп білетін нәрсені ұстаныңыз. Пауыл былай деп жазды: «Мен мынаған нық сенемін: өлім де, өмір де, періштелер де, жын-перілер де, бүгінгі күн де, болашақ та, табиғаттан тыс күштер де бізді Құдайдың сүйіспеншілігінен айыра алмайды! 39Рас, не үстіміздегі, не астымыздағы ешқандай күш те, тіпті жаратылыстың басқа ешбір нәрсесі де бізді Құдайдың Иеміз Иса Мәсіх арқылы көрсетіп жүрген сүйіспеншілігінен айыра алмайды!» (Римдіктерге 8:38, 39).